EkBass/fiwiki-20250220-pages-articles huggingface dataset:
Saaga-Angelia Raudasoja

Saaga-Angelia Raudasoja (s. 14. lokakuuta 2002) on suomalainen pesäpalloilija. Raudasoja edustaa Superpesiksessä pelaavaa Manse PP:tä. Kaudella 2021 hän pelasi Seinäjoen Maila-Jusseissa. https://www.mansepp.fi/kausi-2022-rakentuu- vahvalle-pohjalla-saaga-angelia-raudasoja-vahvistaa-mansen-naisia/ Raudasojan kasvattajaseura on Oulaisten Huima. Hän pelaa sisäpelissä kärkietenijänä. https://seutumajakka.com/artikkeli/tavoitteet-korkealla/ Raudasoja valittiin kaudella 2020 naisten Superpesiksen vuoden tulokkaaksi. Kaudella 2022 hänet valittiin ensimmäistä kertaa pesäpallon Itä–Länsi-otteluun https://www.aamulehti.fi/urheilu/art-2000008887963.html Raudasoja valittiin Itä–Länsi-otteluun myös kaudella 2023https://www.superpesis.fi/uutiset/naisten-ita-lansi-valinnat-julki-arvo- ottelujoukkueet-uusiutuneet-rajusti-viime-vuodesta/ ja kaudella 2024.https://www.pesis.fi/wp-content/uploads/2023/01/IL-joukkueet-M-N-2024.pdf Kausi 2020 oli Raudasojan ensimmäinen Superpesiksessä. Hän on ennen kauden 2022 alkua pelannut urallaan 43 Superpesiksen runkosarjaottelua kärkietenijänä, tuonut niissä 64 juoksua ja tienannut 189 kärkilyöntipistettä. Urallaan hän on ennen kauden 2022 alkua lyönyt 3 kunnaria ja yhteensä 7 juoksua. http://www.pesiksenmaailma.fi/index.php/pelaajakortit?pelaajaid=9400&view;=pelaajakortti Raudasojan valmentajina toimivat Manu Vartia ja entinen 7-ottelija Tiia Hautala. == Saavutukset == * Superpesiksen Vuoden tulokas: 2020 * 3 Itä–Länsi- ottelua: 2022, 2023, 2024 * Superpesiksen etenijäkuningatar: 2022 https://www.pesistulokset.fi/tilastot/pelaajat/tuodut#series-filter:1-- 33-348-1-877-, 2023 https://www.pesistulokset.fi/tilastot/pelaajat/tuodut#series-filter:1-- 34-917-1--, 2024 * Vuoden pesäpalloilija: 2024 https://www.superpesis.fi/ajankohtaista/saaga-angelia-raudasojan- taysosumakausi-huipentui-valintaan-vuoden-pesapalloilija * Superpesiksen kuukauden pelaaja (2): elokuu 2022https://www.superpesis.fi/uutiset/saaga- angelia-raudasoja-ja-jukka-pekka-vainionpaa-kunnostautuivat-superpesiksen- elokuun-pelaajina/ , kesäkuu 2024 https://www.superpesis.fi/ajankohtaista/niko-korhonen-ja-saaga-angelia- raudasoja-kuukauden-pelaajiksi-superpesiksessa == Lähteet == Luokka:Suomalaiset pesäpalloilijat Luokka:Vuonna 2002 syntyneet Luokka:Elävät henkilöt
Paimen (vuoden 2001 elokuva)

Paimen on Markku Lehmuskallion ja Anastasia Lapsuin ohjaama ja käsikirjoittama suomalainen dokumenttielokuva vuodelta 2001. Elokuva on henkilödokumentti Antwerpenilaisesta lammaspaimenesta Ludo Von Alphenista. == Lähteet == Luokka:Vuoden 2001 suomalaiset elokuvat Luokka:Suomalaiset dokumenttielokuvat
O’Keeffe

O’Keeffe on muun muassa seuraavien henkilöiden sukunimi: * Dan O’Keeffe (1907–1967), irlantilainen gaelilaisen jalkapallon pelaaja * Eileen O’Keeffe (s. 1981), irlantilainen moukarinheittäjä * Georgia O’Keeffe (1887–1986), yhdysvaltalainen taidemaalari * Natasha O’Keeffe (s. 1986), englantilainen näyttelijä
Star Ship (videopeli)

Star Ship on Atarin kehittämä ja julkaisema shoot ’em up, joka on julkaistu vuonna Atari 2600:lle. Pelin on ohjelmoinut Bob Whitehead. Peli on käännös Atarin kolikkopelistä Starship 1 ja se käyttää ensimmäisen persoonan perspektiiviä. Peli on yksi yhdeksästä Atari 2600:lle saatavasta pelistä konsolin julkaisun yhteydessä. == Lähteet == == Aiheesta muualla == * * Atari Mania -sivustolla Luokka:Vuoden 1977 videopelit Luokka:Atari 2600 -pelit Luokka:Shoot 'em up -pelit
Josef Kjellgren

Josef Bertil Kjellgren (13. marraskuuta 1907 Mörkö, Ruotsi – 8. huhtikuuta 1948 Tukholma, Ruotsi) oli ruotsalainen kirjailija. Ennen kirjailijanuraansa Kjellgren työskenteli merillä ja oli mukana ammattiyhdistysliikkeen toiminnassa. Hän aloitti kirjailijana vuonna 1929 ilmestyneessä antologiassa Fem unga ja kirjoitti sen jälkeen runoja. Hän sairastui tuberkuloosiin ja menetti liikuntakykynsä, jonka jälkeen hän siirtyi proosaan ja kirjoitti meriaiheista. ==Suomennetut teokset== * Viimeinen myrsky: romaani (Smaragden), suom. Arvi Nuormaa, Turku: Aura 1944 * Kultaketju (Guldkedjan), suom. Jaakko S. Tola, Turku: Aura 1946 ;Runot Kjellgrenin runojen suomennoksia on antologiassa Viesti mereen: antologia Ruotsin uutta runoutta (WSOY 1946).Josef Kjellgren, Luettelo suomennetuista runoista, Linkki maailman runouteen, Runotietokanta, Lahden kaupunginkirjasto. Päivitetty 17.5.2021, viitattu 29.5.2021 * Etelämainen maisema, suom. Otto Varhia * Kaukaisia karavaaniteitä pitkin, suom. Otto Varhia * Suomalainen metsänseutu, suom. Viljo Kajava ==Lähteet== ==Aiheesta muualla== Luokka:Ruotsalaiset kirjailijat Luokka:Vuonna 1907 syntyneet Luokka:Vuonna 1948 kuolleet
Hyvesignalointi

Hyvesignalointi () on yhteiskunnallisten tai poliittisten mielipiteiden ilmaisemista siinä tarkoituksessa, että kuulijat pitäisivät puhujaa hyvänä ihmisenä. Joskus termiä moraaliposeeraus käytetään samassa merkityksessä. Käsitettä käytetään väheksyvässä ja halventavassa tarkoituksessa. Sillä vihjataan siihen, että puhujalla olisi salattuja motiiveja, hän olisi tekopyhä, eikä hän aidosti uskoisi asiaan, jota hän julkisesti sanoo tukevansa. Hyvesignaloivia ihmisiä ja yrityksiä on syytetty suosittujen muotivirtausten mukaan hyppäämisestä kuitenkin tarjoten pelkkiä onttoja tuen ilmauksia. Hyvesignaloinnista syytetyn ei katsota tekevän kannattamansa asian eteen välttämättä mitään, vaan hän olettaa sen riittäväksi, että hän vain asemoi itsensä hyveelliselle puolelle. Hyvesignaloinnista on 2010-luvun puolivälistä alkaen syytetty lukuisia julkisuuden henkilöitä, poliitikkoja ja yrityksiä eri yhteyksissä, kuten Black Lives Matter -liikkeen suhteen. Termiä käyttävät haukkumasanana usein oikeistolaiset, jotka vastustavat poliittista korrektiutta sekä liberaalien moraalisaarnoja esimerkiksi rasismista, seksuaalisesta häirinnästä ja ilmastonmuutoksesta. Termin keksijäksi on joskus esitetty brittiläistä lehtimiestä James Bartholomew’ta, joka käytti sitä The Spectator -lehden artikkelissa vuonna 2015. Termin käytöstä löytyy kuitenkin vanhempiakin esimerkkejä akateemisessa kirjallisuudessa. == Lähteet == Luokka:Haukkumasanat Luokka:Hyveet Luokka:Psykologia Luokka:Uudissanat
Han-na Chang

Han-na Chang (; s. 23. joulukuuta 1982 Soul) on eteläkorealaissyntyinen sellisti ja kapellimestari.Han-Na Chang AllMusic Chang aloitti 3-vuotiaana pianonsoiton, mutta siirtyi selloon 6-vuotiaana. Vuonna 1993 hän muutti perheineen Yhdysvaltoihin. Hän opiskeli Aldo Parisot'n johdolla Juilliard Schoolissa ja sai yksityisopetusta myös Mischa Maiskylta Italiassa. Chang voitti 11-vuotiaana ensipalkinnon viidennessä Rostropovitš-sellokilpailussa (1994) Pariisissa.Han-Na Chang HarrisonParrott Hänelle myönnettiin lisäksi nykymusiikin erikoispalkinto, ja hän pääsi Mstislav Rostropovitšin suosioon. Chang teki vuonna 1995 EMI-yhtiölle ensilevytyksensä, jolla hän tulkitsee Pjotr Tšaikovskin ja Camille Saint-Saënsin teoksia Rostropovitšin johtaessa Lontoon sinfoniaorkesteria. Hän pääsi esiintymään keskeisten sinfoniaorkesterien kanssa ja jatkoi levytysuraansa EMI:lle eksklusiivisella levytyssopimuksella. Levytykset ovat tuoneet Changille monia palkintoja.Han-Na Chang Trondheim Symfoniorkester & Opera Orkesterinjohtoa Chang opiskeli James DePreistin johdolla. Ensiesiintymisensä kapellimestarina hän teki vuonna 2007 Etelä-Koreassa. Hän on suorittanut musiikkiopintojensa ohella tutkinnon Harvardin yliopistossa pääaineenaan filosofia. Chang toimi vuodesta 2013 Trondheimin sinfoniaorkesterin päävierailijana ennen pääsemistä sen ensimmäiseksi naispuoliseksi pääkapellimestariksi ja taiteelliseksi johtajaksi vuonna 2017. Vierailevana kapellimestarina hän on johtanut orkestereita eri puolilla maailmaa. Chang on toiminut Korean Punaisen Ristin kiertävänä hyväntahdonlähettiläänä. == Lähteet == Luokka:Eteläkorealaiset sellistit Luokka:Eteläkorealaiset kapellimestarit Luokka:Vuonna 1982 syntyneet Luokka:Elävät henkilöt
Puuväli

Puuväli eli sankaväli on Suomessa käytössä ollut vanha kansanomainen heinämäärän mittayksikkö. Se tarkoitti sitä heinämäärää, joka korjuun jälkeen sullottiin kahden pystyyn lyödyn puupylvään väliin seuduilla, joissa ei ollut latoja, vaan heinät koottiin säilöön pieleksiin. Puuvälin suuruus oli kahdesta kolmeen hevosrekeen kuormattua kevyttä talvikuormaa heiniä. Yksi talvikuorma painoi noin 150–200 kg. Pystypuut olivat noin sylen (1,78 metrin) etäisyydellä toisistaan. ==Lähteet== Luokka:Massan yksiköt Luokka:Suomalainen kansankulttuuri
Gastrektomia

Gastrektomia on leikkaus, jossa poistetaan mahalaukku tai sen osa.About Your Gastrectomy Surgery Memorial Sloan Kettering Cancer Center Gastrektomiaa käytetään mahasyövän parantamiseen tähtäävässä hoidossa. Mikäli kasvain sijaitsee etäämmällä mahalaukun keskiosasta, mahalaukun osittaispoisto saattaa olla riittävä toimenpide.Mahasyövän muuttuva ennuste ja hoito Duodecim Koko mahalaukun poistamisen yhteydessä ruokatorvi yhdistetään ohutsuoleen syömisen ja nielemisen mahdollistamiseksi toimenpiteen jälkeen. Myös osittaisessa gastrektomiassa saatetaan poistaa muiden elinten osia, jotka sijaitsevat lähellä kasvainta. B12-vitamiinikorvaushoito tarvitaan gastrektomian jälkeen.Mahasyöpä Duodecim Mahasyövän lisäksi gastrektomiaa on käytetty verta vuotavien mahahaavojen, mahalaukun seinämän puhkeaman ja polyyppien hoidossa.Gastrectomy University of California, San Francisco Ennakoivaa gastrektomiaa on suositettu henkilöille, joilla on mahasyövälle altistava CDH1-geenin mutaatio.Gastrokirurgia: Ennakoivaa mahalaukun poistoa suositellaan mutaation kantajille Lääketieteellinen aikakauskirja DuodecimCan Stomach Cancer Be Found Early? American Cancer Society Ensimmäisen onnistuneen osittaisen gastrektomian toteutti Theodor Billroth klinikallaan Wienissä 29. tammikuuta 1881.The history of gastric surgery Postgraduate Medical Journal == Lähteet == Luokka:Poistoleikkaukset Luokka:Onkologia
Afrikankarvatonkoira

Afrikankarvatonkoira on afrikkalainen koirarotu, joka saattaa olla kuollut sukupuuttoon. == Ulkonäkö == Afrikankarvattomankoiran korvat ovat pitkät, pystyt ja lepakkomaiset. Kuten usein muillakin karvattomilla koirilla, silläkin esiintyy puutteellista hampaistoa. Desmond Morris epäilee, että Lontoon eläintarhassa olleet yksilöt, joiden perusteella puutteellinen hampaisto huomattiin, eivät edustaneet koko rodun tilannetta – hänestä puutteellisen hampaiston omaava koira ei olisi voinut mitenkään selvitä puolivillinä Afrikan ankaran luonnon keskellä. Hänen mukaansa rodusta saattoi olla jopa erillisiä variaatioita: yhdenlainen vahvalla ja toinen puutteellisella hampaistolla.Morris, Desmond. Dogs - The Ultimate Dictionary of Over 1000 Dog Breeds, s. 319. Trafalgar Square, 2008: North Pomfret, Vermont. Rotu on erään asiantuntijan mukaan karvaton lukuun ottamatta pientä töyhtöä päässä ja hännässä. Varhaisissa valokuvissa esiintyvillä yksilöillä ei kuitenkaan näy minkäänlaista karvoitusta, vaan ne ovat paljaita päätä myöten ja häntäkin on karvaton "rotanhäntä". Samainen asiantuntija mainitsee värityksen olevan hiekka, mutta Hertfordshiren eläintieteellisessä museossa säilytettävä muumioitu yksilö on väriltään tumma pienin vaalein merkein. == Luonne ja käyttäytyminen == Rotu on nopealiikkeinen. Sillä on lyhyt ja terävä haukku. Metsästyksen lisäksi sitä käytetään seurakoirana. == Alkuperä == Afrikankarvatontakoiraa kuvaillaan puolivilliksi: se ei elä karjankasvattajien luona, vaan pikemminkin seuraa heitä. He käyttävät sitä toisinaan metsästykseen. Ensimmäiset kolme Euroopassa tunnettua yksilöä tuotiin Lontoon eläintarhaan vuonna 1833, ja ne nimettiin virheellisesti ”egyptinkarvattomiksikoiriksi”. Rotu on erittäin harvinainen, toisten mielestä mahdollisesti sukupuuttoon kuollut. Koska koko Afrikan mantereen laajuista selvitystä ei ole tehty, Desmond Morris kuitenkin uskoo, ettei sukupuutosta voida olla varmoja. === Etymologia === Rotu tunnetaan toisinaan nimillä afrikanhiekkakoira, zulujenhiekkakoira ja abyssinianhiekkaterreri. Aiemmin sitä kutsuttiin myös egyptinkarvattomaksikoiraksi, mutta tämä aiheutti sekaannusta sukupuuttoon kuolleen samannimisen vaikkakin selkeästi erillisen rodun kanssa. == Lähteet == Luokka:Karvattomat koirat Luokka:Metsästyskoirat Luokka:Afrikkalaiset koirarodut Luokka:FCI:n ulkopuoliset rodut
Carola Hakola

Carola Hakola (s. 24. elokuuta 2002) on suomalainen näyttelijä ja sosiaalisen median sisällöntuottaja. Hakola näyttelee pääosaa kesäkuussa 2021 julkaistun Häräntappoaseen uudessa versiossa. Hän on aktiivinen TikTok-sovelluksessa, jossa hänellä on yli 134 000 seuraajaa. Hakola on kotoisin Tampereelta. Hän on valmistunut Tampereen yhteiskoulun lukiosta. == Filmografia == * Häräntappoase – Alexandra ”Allu” Korva (2021) * Poikani Joel – Iida (2022) == Lähteet == == Aiheesta muualla == * Luokka:Elävät henkilöt Luokka:Suomalaiset näyttelijät Luokka:Vuonna 2002 syntyneet
Zandenkoira

Zandenkoira on keskiafrikkalainen koirarotu. == Ulkonäkö == Zandenkoira on pieni ja muistuttaa koirasutta. Korvat ovat suuret ja pystyt. Häntä on lyhyt ja saparomaisesti kiertynyt ("korkkiruuvihäntä"). Karvapeite on lyhyt ja sileä. Väritys on tavallisesti kellertävänruskea, ja usein niskassa on valkoinen raita.Morris, Desmond. Dogs - The Ultimate Dictionary of Over 1000 Dog Breeds, s. 322. Trafalgar Square, 2008: North Pomfret, Vermont. == Luonne ja käyttäytyminen == Rotu on hiljainen, jopa mykäksikin kuvailtu. == Alkuperä == Zandenkoira on saanut nimensä sitä kasvattavalta heimolta. Kairossa eläneet eurooppalaiset hankkivat joitain yksilöitä ja lähettivät ne Englantiin vuonna 1925. Myös vuoden 1934 Geneven näyttelyssä nähtiin muutama rodunedustaja. Zandejen naapuriheimolla mangbetuilla on samantyyppinen koira, ns. "mangbetunkoira", joka kuuluu kuitenkin käytännössä samaan rotuun. Rotu on erittäin suurella todennäköisyydellä läheistä sukua basenjille. == Lähteet == Luokka:Alkukantaiset koirat Luokka:Metsästyskoirat Luokka:Afrikkalaiset koirarodut Luokka:FCI:n ulkopuoliset rodut
Oppositio (shakki)

Oppositio tarkoittaa shakissa tilannetta, jossa kuninkaiden väliin jää pariton määrä ruutuja oman siirron jälkeen. Lähioppositiossa kuninkaiden välissä on yksi ruutu, kauko-oppositiossa kolme tai viisi ruutua. Oppositio pätee myös diagonaalisesti. Oppositiotilanne esiintyy yleisimmin sotilasloppupelissä, jolloin upseereja ei enää ole laudalla. Oppositio hyödyntää sitä sääntöä, että shakissa on pakko siirtää omalla siirtovuorollaan. Jos siirtovuorossa oleva pelaaja on siirtopakossa, eli hänellä on vain omaa asemaa huonontavia siirtoja, hän saattaa joutua luopumaan oppositiosta väistämällä kuninkaallaan huonompaan ruutuun. Tämän jälkeen hänen vastustajansa saa uuden opposition edullisemmassa asemassa. Ilman oppositiota voittaminen sotilasloppupeleissä ei ole monissa tilanteissa lainkaan mahdollista. Luokka:Shakkitermit
Vladimir Alekno

Vladimir Romanovitš Alekno (, s. 4. tammikuuta 1966) oli venäläinen eräs kaikkien aikojen menestyneimmistä lentopallovalmentajista. Alekno lentopalloura alkoi vuonna 1984 SKA Minskissä. Alekno valmensi Venäjän lentopallojoukkueita vuosina 2007-2008 ja 2011-2012. Hänen johdollaan venäläiset pelaajat voittivat kultamitalin vuonna 2012 ja pronssimitalin vuonna 2008 kesäolympialaisissa. Lisäksi he voittivat World League ja World Cup, molemmat kertaa vuonna 2011. == Aiheesta muualla == * Volleybox * Zenit- Kazan Luokka:Venäläiset lentopallovalmentajat Luokka:Vuonna 1966 syntyneet Luokka:Elävät henkilöt
Jacob-und-Wilhelm-Grimm-Zentrum

Jacob-und-Wilhelm-Grimm-Zentrum on Humboldt-yliopiston rakennus Berliinissä, Mitten kaupunginosassa. Rakennuksessa sijaitsee Humboldt-yliopiston kirjaston pääkirjasto sekä tietokone- ja mediapalvelut (Computer- und Medienservice). Grimmin veljeksien mukaan nimetty rakennus avattiin 12. lokakuuta 2009. Pääkirjaston kokoelma sisältää noin neljä miljoonaa nidettä, mikä tekee siitä yhden saksankielisen alueen kirjastojen suurimmista yhtenäisistä avokokoelmista. Nykyisiin kokoelmiin kuuluu vanhan pääkirjaston kokoelman lisäksi myös kahdentoista entisen alakohtaisen sivukirjaston kokoelmat, jotka kattavat humanistiset tieteet, yhteiskuntatieteet sekä taloustieteen. == Lähteet == == Aiheesta muualla == * Jacob-und-Wilhelm-Grimm-Zentrum Humboldt- yliopiston kirjaston kotisivuilla Luokka:Saksan kirjastot Luokka:Berliinin rakennukset ja rakennelmat
Medelan

Medelan on sukupuuttoon kuollut venäläinen koirarotu. == Ulkonäkö == thumb|250px|Medelan vuodelta 1915. Medelan oli erittäin kookas: pentujen sanottiin olleen tanskandoggin ja aikuisten vasikan luokkaa.Morris, Desmond. Dogs - The Ultimate Dictionary of Over 1000 Dog Breeds, s. 325. Trafalgar Square, 2008: North Pomfret, Vermont. == Luonne ja käyttäytyminen == Rodulla oli hurja luonne ja jopa yksittäinen yksilö kykeni tappamaan ihmisen. Jopa pentujen tiedetään raadelleen 9-vuotiaan pojan alle minuutissa. == Alkuperä == Rotua kuvailtiin alkuperäisten sotakoirien jälkeläiseksi. Venäjän viimeinen tsaari harrasti rotua, ja aatelisto käytti sitä karhun metsästykseen. Se työskenteli niin kesäisin kuin talvisinkin karhuja vastaan. Venäjän vallankumouksen myötä kaikki jäljellä olleet yksilöt kuitenkin tapettiin. ==Lähteet== Luokka:Venäläiset koirarodut Luokka:Mastiffit Luokka:Sukupuuttoon kuolleet koirarodut
Changing Times and Movements

Changing Times and Movements – Live in Finland and Sweden 1970–1971 on suomalaisen Tasavallan Presidentti -yhtyeen 9. huhtikuuta 2021 julkaistu livealbumi. Sen materiaali koostuu konserttitaltioinneista Ruisrockista ja Tukholman Skeppsholmen-festivaalilta vuodelta 1970 sekä vuoden 1971 Yleisradion Poppop-konsertista Lappeenrannassa. Albumi sisältää Tasavallan Presidentin tunnettujen kappaleiden lisäksi kuusi sellaista kappaletta, jota Tasavallan Presidentti ei koskaan levyttänyt. Ne ovat solisti Frank Robsonin kirjoittama ”Going Back”, Kirkan levyttämät ”Whirlwind Nightmare”, ”The Old Woman” ja ”Gigolo”, Blodwyn Pig -cover ”Ain’t Ya Coming Home, Babe” sekä kitaristi Jukka Tolosen myöhemmin soololevyllään Summer Games julkaisema ”Impressions of India”. Changing Times and Movements nousi Suomessa albumilistan sijalle 40 ja fyysisen albumilistan sijalle neljä. == Kappaleet == === Levy 1 === *Kappaleet 1–3 äänitetty Turun Ruisrockissa 22. elokuuta 1970 *Kappaleet 4–6 äänitetty Tukholman Skeppsholmenilla 5. syyskuuta 1970 A-puoli # # # B-puoli # * # # === Levy 2 === *Kappaleet 1–2 äänitetty Tukholman Skeppsholmenilla 5. syyskuuta 1970 *Kappaleet 3–7 äänitetty Lappeenrannassa 8. toukokuuta 1971 A-puoli # # B-puoli # * # # # # Tasavallan Presidentti: Changing Times and Movements -LP-levyn takakannen tiedot (Svart SRE386LP). == Kokoonpano == *Frank Robson – laulu, lyömäsoittimet *Pekka Pöyry – altto- ja tenorisaksofoni, huilu, lyömäsoittimet *Jukka Tolonen – sähkökitara *Måns Groundstroem – sähköbasso *Vesa Aaltonen – rummut == Lähteet == Luokka:Tasavallan Presidentin albumit Luokka:Vuoden 2021 konserttitallenteet
Lo Stato Sociale

Lo Stato Sociale on italialainen, indietyyppistä poppia ja rockia soittava yhtye, joka on perustettu vuonna 2009. Yhtyeen perustivat Alberto Cazzola, Lodovico Guenzi ja Alberto Guidetti, jotka kaikki kolme olivat siihen aikaan töissä bolognalaisella radiokanavalla. Vuonna 2011 yhtyeeseen liittyivät vielä Enrico Roberto ja Francesco Draicchio, minkä jälkeen yhtye on ollut viisijäseninen. Yhtyeen ensimmäinen julkaisu on vuonna 2010 julkaistu EP-levy Welfare pop. Ensimmäisen studioalbuminsa (Turisti della democrazia) yhtye julkaisi vuonna 2012. Kaiken kaikkiaan yhtye on julkaissut vuoden 2021 loppuun mennessä kolme studioalbumia, seitsemän EP-levyä sekä useita singlejä. Vuonna 2018 yhtye osallistui San Remon musiikkifestivaaleille kappaleella Una vita in vacanza (suom. Elämä lomalla), joka sijoittui toiseksi. Vuonna 2021 yhtye osallistui toista kertaa San Remon musiikkifestivaaleille ja heidän kappaleensa Combat pop (suom. Kamppailupop) sijoittui 13:nneksi. Luokka:Italialaiset yhtyeet
Sosialistinen liike integraatiolle

Sosialistinen liike integraatiolle () on sosiaalidemokraattinen puolue Albaniassa.http://www.parties-and-elections.eu/albania.html == Lähteet == Luokka:Sosiaalidemokraattiset puolueet Luokka:Albanian puolueet
Nopea antigeenitesti

Antigeenipikatesti (RAT) eli pikatesti on vieritestaukseen soveltuva diagnostinen pikatesti, joka osoittaa suoraan antigeenin läsnäolon tai puuttumisen. Sitä käytetään yleisesti SARS-CoV-2:n, COVID-19-sairautta aiheuttavan viruksen, osoittamiseen. Pikatestit ovat eräänlaisia sivuvirtaustestejä, jotka havaitsevat proteiineja, mikä erottaa ne muista lääketieteellisistä testeistä, jotka havaitsevat vasta-aineita (vasta- ainetestit) tai nukleiinihappoja (nukleiinihappotestit), joko laboratorio- tai vieritestityypeistä. Pikatestit antavat tuloksen yleensä 5-30 minuutissa, ne vaativat vain vähän koulutusta tai infrastruktuuria ja niillä on huomattavia kustannusetuja. == Käyttö == Yleisiä esimerkkejä RAT- tai RADT-testeistä ovat: * COVID-19-testaukseen liittyvät pikatestit. * Streptokokki-pikatestit (streptokokkiantigeeneille). * Influenssan diagnostiset pikatestit (influenssaviruksen antigeeneille). * Malaria-antigeenin havaitsemistestit (Plasmodium-antigeeneille). === COVID-19-antigeenipikatestit === COVID-19-antigeenin pikatestit ovat yksi näiden testien hyödyllisimmistä sovelluksista. Niitä kutsutaan usein lateraalivirtaustesteiksi, ja ne ovat tuoneet maailman hallituksille useita etuja. Ne on nopea ottaa käyttöön vähäisellä koulutuksella, ne tarjoavat merkittäviä kustannusetuja, koska ne maksavat murto-osan nykyisistä RT-PCR-testauksista ja antavat käyttäjille tuloksen 5-30 minuutissa. Antigeenipikatestit ovat löytäneet parhaan käyttökohteensa osana massatestausta tai väestön laajuisia seulontamenetelmiä. Ne ovat menestyksekkäitä näissä lähestymistavoissa, koska edellä mainittujen etujen lisäksi ne tunnistavat henkilöt, jotka ovat kaikkein tartuntavaarallisimpia ja jotka voivat mahdollisesti levittää virusta suureen määrään muita ihmisiä. Tämä eroaa hieman muista COVID-19:n muodoista, kuten RT-PCR:stä, joita pidetään yleisesti hyödyllisinä testeinä yksilöille. == Tieteellinen perusta ja taustalla oleva biologia == Antigeenitestit ja vasta- ainetestit ovat usein jonkinlaisia immunomäärityksiä, kuten testitestejä tai fluoresenssi-immunomäärityksiä, mutta RAT on immunokromatografinen määritys, joka antaa visuaalisia tuloksia, jotka voidaan nähdä paljain silmin. Sitä pidetään laadullisena, mutta RDT-testaukseen perehtynyt henkilö voi helposti määrittää tulokset määrällisesti. Koska kyseessä on seulontatesti, jos testin herkkyys ja spesifisyys ovat suhteellisen alhaiset, tuloksia olisi arvioitava varmistavien testien, kuten PCR-testin tai western blot -testin, perusteella. Yksi antigeenitestin luontainen etu verrattuna vasta-ainetesteihin (kuten vasta-aineita havaitseviin HIV-pikatesteihin) on se, että immuunijärjestelmällä voi kestää aikaa kehittää vasta-aineita infektion alettua, mutta vieras antigeeni on läsnä heti. Vaikka kaikissa diagnostisissa testeissä voi olla vääriä negatiivisia tuloksia, tämä latenssiaika voi avata erityisen laajan mahdollisuuden väärien negatiivisten tulosten syntymiseen vasta-ainetesteissä, vaikka yksityiskohdat riippuvat siitä, mistä taudista ja mistä testistä on kyse. == Lähteet == Luokka:Immunologia Luokka:Molekyylibiologiset tutkimusmenetelmät Luokka:Diagnostiset tutkimukset
Samuel Maharero

Samuel Maharero (noin 1856 – 1923)Eric Young: ”Maherero, Samuel”, s. 112 teoksessa Encyclopedia of Africa, Volume 2. Oxford University Press, Oxford 2010. Google Books oli nykyisessä Namibiassa elänyt hererojen päällikkö, joka johti hererojen epäonnista kapinaa Saksan siirtomaavaltaa vastaan vuonna 1904. Tapahtumat johtivat hererojen kansanmurhaan. Samuel Mahareron isä oli hererojen ylin päällikkö Maharero. Samuel Maharero kävi saksalaista lähetyskoulua Otjimbingwessa. Hänestä tuli isänsä vallanperijä, kun hänen vanhempi veljensä kaatui sodassa namoja vastaan. Hererojen maat joutuivat vuonna 1885 Saksan siirtomaavallan alaisuuteen ja niistä tuli osa Saksan Lounais-Afrikkaa. Maharerosta tuli hererojen päällikkö isänsä kuoltua vuonna 1890, ja hän jatkoi aluksi sotaa namoja vastaan. Hän pyrki myös sopuun saksalaisten kanssa luovuttamalla näille hererojen itäisiä alueita ja sallimalla saksalaisten joukkojen sijoittamisen hererojen pääkaupunkiin Okahandjaan. Kun saksalaisten uudisasukkaiden tunkeutuminen hererojen maille ei loppunut, Maharero päätti liittoutua namojen kanssa saksalaisia vastaan. Hererot piirittivät 12. tammikuuta 1904 Okahandjan saksalaisen varuskunnan, mistä kapina levisi pian muualle. Maharero määräsi hererot hyökkäämään saksalaisia sotilaita ja miespuolisia uudisasukkaita vastaan, mutta säästämään naiset ja lapset, mitä ei kaikissa tapauksissa noudatettu. Hän kannusti muita Afrikan kansoja liittymään mukaan taisteluun. Hererot menestyivät aluksi kahdessa taistelussa saksalaisia vastaan ja pakottivat kuvernööri Theodor Leutweinin joukot perääntymään. Lopulta Maharero kuitenkin kärsi ratkaisevan tappion kenraali Lothar von Trothan armeijalle 11. elokuuta 1904 käydyssä Waterbergin taistelussa. German-Herero conflict of 1904–07 Encyclopædia Britannica. Viitattu 30.5.2021. Maharero onnistui pakenemaan 1 500 miehen kanssa brittiläiseen Betšuanamaahan, mutta pääosa hereroista jäi saarroksiin Kalaharin autiomaahan Trothan aloittaessa kostotoimena koko kansan järjestelmällisen surmaamisen ja näännyttämisen. Vuoteen 1907 mennessä noin kolme neljäsosaa hereroista oli tapettu. Maharero kuoli maanpaossa Betšuanamaassa vuonna 1923. Maharero on yksi Windhoekin lähelle vuonna 2002 valmistuneessa sankarimuistomerkissä muistetuista Namibian yhdeksästä historiallisesta kansallissankarista. ==Lähteet== ==Aiheesta muualla== Luokka:Kapinajohtajat Luokka:Heimopäälliköt Luokka:Namibialaiset henkilöt Luokka:1850-luvulla syntyneet Luokka:Vuonna 1923 kuolleet
Ankkurisijoittaja

Ankkurisijoittaja on suuri ja tunnettu sijoittaja, esimerkiksi instituutiosijoittaja tai muu suursijoittaja, joka sitoutuu etukäteen merkitsemään osakkeita listautumisannissa. Vastineeksi se edellyttää yleensä saavansa annissa tietyn vähimmäismäärän osakkeita. Sijoittajille voi olla muitakin ehtoja. Myös uusilla rahastoilla voi olla ankkurisijoittajia. Ankkurisijoittajia käytetään varmistamaan listautumisen onnistuminen. Ankkurisijoittajien käyttö listautumisessa voi herättää kritiikkiä, sillä jos ankkurisijoittajien osuus annista on poikkeuksellisen suuri, anti voi jäädä pieneksi ja se ylimerkitään. ==Lähteet== Luokka:Sijoittaminen
Laskeutuvat linnut

Laskeutuvat linnut on Mauno Juvosen veistos vuodelta 1977. Veistos sijaitsee suihkulähteessä Kangasalan keskustassa Osuuspankin edessä. Teoksen kolme lintua kuvaavat syntyperäisiä kangasalalaisia, Karjalasta sodan takia muuttaneita siirtolaisia ja 1970-luvulla maalta kaupunkeihin muuttaneita. == Lähteet == Luokka:Kangasalan kulttuuri Luokka:Suomen patsaat ja veistokset Luokka:Kangasalan rakennukset ja rakennelmat
Daniele Scarpa

Daniele Scarpa (s. 3. tammikuuta 1964 Venetsia) on italialainen ratameloja, olympiavoittaja ja kaksinkertainen maailmanmestari. Scarpa edusti Italiaa neljissä kesäolympialaisissa. Los Angelesissa 1984 hän sijoittui 500 metrin kajakkiyksikössä kuudenneksi ja kilpaili kajakkikaksikon 500 metrin sekä 1 000 metrin kilpailuissa yhdessä Francesco Ubertin kanssa. 500 metrillä pari oli lähellä saada pronssia, mutta Kanadan kaksikko jätti heidät neljännelle sijalle 0,09 sekunnin erolla. Soulin olympialaisissa 1988 Scarpa oli kajakkikaksikon 500 metrillä yhdeksäs parinaan Beniamino Bonomi. Samoissa olympialaisissa hän kuului Italian seitsemänneksi sijoittuneeseen joukkueeseen 1 000 metrin kajakkinelosessa. Barcelonan olympialaisissa 1992 Scarpa meloi 500 metrin kajakkiyksikössä seitsemänneksi ja 1 000 metrin kajakkikaksikossa viidenneksi parinaan Paolo Luschi. Neljä vuotta myöhemmin Scarpa saavutti Atlantassa 1996 olympiakultaa yhdessä Antonio Rossin kanssa kajakkikaksikon 1 000 metrillä. Hän voitti samoissa olympialaisissa myös hopeaa kajakkikaksikon 500 metrillä Beniamino Bonomin kanssa. Scarpa saavutti kaksi maailmanmestaruutta kajakkikaksikon 500 metrin ja 1 000 metrin kilpailuissa Duisburgissa 1995. Hänellä on lisäksi kaksi MM-hopeaa Kööpenhaminasta 1993 ja Méxicosta 1994 sekä yksi MM-pronssi Mechelenistä 1985. Välimeren kilpailuissa Scarpa saavutti kaksi kultamitalia Languedoc-Roussillonissa 1993. Scarpa edusti Gruppo Sportivo Fiamme Oro -seuraa. Hän on pituudeltaan 191-senttimetrinen ja painaa 94 kilogrammaa. == Lähteet == Luokka:Italialaiset melojat Luokka:Italialaiset olympiavoittajat Luokka:Vuonna 1964 syntyneet Luokka:Elävät henkilöt
Jääkiekon Mestarien liigan kausi 2021–2022

== Lohkot == Lohkot arvottiin 19. toukokuuta. === Lohko A === Joukkue O V JAV JAT T TM PM ME P 1\. Växjö Lakers 2\. Sparta Praha 3\. TPS 4\. Pinguins Bremerhaven === Lohko B === Joukkue O V JAV JAT T TM PM ME P 1\. Frölunda Indians 2\. IFK Helsinki 3\. BK Mladá Boleslav 4\. ZSC Zürich Lions === Lohko C === Joukkue O V JAV JAT T TM PM ME P 1\. Lukko 2\. Adler Manheim 3\. Lausanne HC 4\. Cardiff Devils === Lohko D === Joukkue O V JAV JAT T TM PM ME P 1\. EV Zug 2\. Rögle 3\. Red Bull München 4\. SønderjyskE === Lohko E === Joukkue O V JAV JAT T TM PM ME P 1\. Eisbären Berlin 2\. HC Lugano 3\. Skelleftå AIK 4\. Tappara === Lohko F === Joukkue O V JAV JAT T TM PM ME P 1\. Oceláři Třinec 2\. LeksandS IF 3\. Fribourg-Gottéron 4\. ~~Junost Minsk~~ === Lohko G === Joukkue O V JAV JAT T TM PM ME P 1\. Rungsted Seier Capital 2\. Rouen Dragons 3\. KAC Klagenfurt 4\. HC Donbass Donetsk === Lohko H === Joukkue O V JAV JAT T TM PM ME P 1\. JKH GKS Jastrzębie 2\. Red Bull Salzburg 3\. Frisk Asker 4\. HC Bolzano Luokka:Jääkiekkosarjojen kausi 2021–2022 == Lähteet ==
Kuchi

Kuchi on intialainen koirarotu. == Ulkonäkö == Kuchi on pienikokoinen ja hoikkarakenteinen, Thanjavurin alueen roduista kaikkein pienin. Se on kuitenkin kokoonsa nähden nopea. Se muistuttaa ulkonäöltään kettua. Häntä on tuuhea ja selän ylle kiertynyt. Karvapeite on pitkä. Säkäkorkeus on vain 25 cm ja paino 7 kg.Morris, Desmond. Dogs - The Ultimate Dictionary of Over 1000 Dog Breeds, s. 326–327. Trafalgar Square, 2008: North Pomfret, Vermont. == Alkuperä == Rotu on kotoisin Thanjavurin alueelta Tamil Nadun osavaltiosta, ja sitä käytetään oravan, rotan ja muun vastaavan riistan metsästykseen. Viime aikoina siitä on tullut myös suosittu seurakoira. == Lähteet == Luokka:FCI:n ulkopuoliset rodut Luokka:Pystykorvat Luokka:Intialaiset koirarodut
Paolo Luschi

Paolo Luschi (s. 16. heinäkuuta 1970 Livorno) on italialainen ratameloja. Hän edusti Italiaa Barcelonan kesäolympialaisissa 1992 sijoittuen 1 000 metrin kajakkikaksikossa viidenneksi parinaan Daniele Scarpa. == Lähteet == Luokka:Italialaiset melojat Luokka:Vuonna 1970 syntyneet Luokka:Elävät henkilöt
Sengottainkoira

Sengottainkoira on intialainen koirarotu. == Luonne ja käyttäytyminen == Kahden sengottainkoiran sanottiin riittävän aikuisen tiikerin nujertamiseen, joskin koirat toisinaan menettivät samalla henkensä.Morris, Desmond. Dogs - The Ultimate Dictionary of Over 1000 Dog Breeds, s. 326–327. Trafalgar Square, 2008: North Pomfret, Vermont. == Alkuperä == Rotu on kotoisin Keralan osavaltion Thiruvananthapuram-alueelta ja Tamil Nadun osavaltion Sengottai- kaupungista. Sitä käytetään suurriistan metsästykseen. Se on nykyisin sukupuuton partaalla, koska suurriistan metsästys on menettänyt suosiota ja suurriista itsessään harvinaistunut. Sen lähin sukulaisrotu on kombai. == Lähteet == Luokka:FCI:n ulkopuoliset rodut Luokka:Alkukantaiset koirat Luokka:Intialaiset koirarodut
Tripurankoira

Tripurankoira on intialainen koirarotu. == Ulkonäkö == Tripurankoira on keskikokoinen pystykorva. Kuono on kettumainen, korvat pienet ja pystyt, häntä tuuhea ja tiukasti selän ylle kiertynyt. Karvapeite on lyhyt ja tiheä. Väritys vaihtelee: tyypillisiä ovat valkoinen, ruskea, musta ja kirjava.Morris, Desmond. Dogs - The Ultimate Dictionary of Over 1000 Dog Breeds, s. 327–328. Trafalgar Square, 2008: North Pomfret, Vermont. == Luonne ja käyttäytyminen == Rotu on älykäs ja valpas. == Alkuperä == Tripurankoira on saanut nimensä Tripuran kukkuloilta, minkä lisäksi sitä esiintyy myös Assamin Lushai- kukkuloilla. Paikalliset heimot käyttävät sitä villisian ja kauriin metsästykseen. Aikaisemmin rotu pysyi puhtaana maantieteellisen eristymisen ansiosta. Nyt sitä kasvattavat heimot ovat kuitenkin enemmän yhteyksissä kaupunkien kanssa, ja samalla koirat ovat alkaneet risteytyä satunnaisesti sekarotuisten kanssa. Tämän vuoksi rotu on sukupuuton partaalla. == Lähteet == Luokka:FCI:n ulkopuoliset rodut Luokka:Pystykorvat Luokka:Intialaiset koirarodut
Mattias Svanberg

Mattias Olof Svanberg (s. 5. tammikuuta 1999 Malmö) on ruotsalainen jalkapalloilija, pelipaikaltaan keskikenttäpelaaja. Hän edustaa Italian Serie A:ssa pelaavaa Bolognaa. Svanberg edusti Malmö FF:ää kesään 2018 saakka. Hän pelasi Allsvenskanissa kolmen kauden aikana 36 ottelua ja teki niissä viisi maalia. Hän voitti Ruotsin-mestaruuden vuosina 2016 ja 2017. Serie A:ssa hän on Bolognan joukkueessa pelannut kolmen kauden aikana 82 ottelua ja tehnyt niissä kuusi maalia. Svanberg pelasi useissa Ruotsin nuorisomaajoukkueissa. Hän pelasi ensimmäisen ottelunsa Ruotsin A-maajoukkueessa marraskuussa 2019 EM-karsintaottelussa Färsaaria vastaan ja teki ottelussa maalin. Toukokuun 2021 loppuun mennessä hän on pelannut kahdeksan maaottelua ja tehnyt niissä yhden maalin. == Lähteet == Luokka:Ruotsalaiset jalkapalloilijat Luokka:Vuonna 1999 syntyneet Luokka:Elävät henkilöt
Marcus Danielson

Marcus Andreas Danielson (s. 8. huhtikuuta 1989 Eskilstuna) on ruotsalainen jalkapalloilija, pelipaikaltaan keskuspuolustaja. Hän on helmikuusta 2020 alkaen edustanut kiinalaisseura Dalian Professionalia. Siihen saakka hän pelasi kotimaassaan. Hän on pelannut Ruotsin maajoukkueessa vuodesta 2019 lähtien. Danielson edusti Ruotsissa Eskilstunaa, Helsingborgia, Västeråsia, kuusi vuotta Sundsvallia ja Djurgårdenia. Viimeksi mainitussa hän voitti Ruotsin cupin vuonna 2018 ja liigamestaruuden vuonna 2019. Danielson ei pelannut Ruotsin nuorisomaajoukkueissa. Ruotsin A-maajoukkueessa hän pelasi ensimmäisen ottelunsa 30-vuotiaana lokakuussa 2019 EM-karsintaottelussa Maltaa vastaan ja teki tässä ottelussa maalin. Toisen maaottelumaalinsa hän teki marraskuussa 2020 Kansojen liigan ottelussa Kroatiaa vastaan ja kolmannen kesäkuussa 2021 ystävyysottelussa Armeniaa vastaan. Kesäkuun 28. päivään 2021 mennessä hän on pelannut 12 maaottelua, joista 11:ssä täydet minuutit. == Lähteet == Luokka:Ruotsalaiset jalkapalloilijat Luokka:Vuonna 1989 syntyneet Luokka:Elävät henkilöt
Kongponkoira

Kongponkoira (Kong-kyi) on tiibetiläinen koirarotu. == Ulkonäkö == Kongponkoira on suomenpystykorvaa huomattavasti raskasrakenteisempi, ja toisin kuin tällä sillä on karkea snautserimainen karvapeite. Sillä on pienet pystyt korvat. Väriltään se on punaruskea.Morris, Desmond. Dogs - The Ultimate Dictionary of Over 1000 Dog Breeds, s. 328. Trafalgar Square, 2008: North Pomfret, Vermont. == Alkuperä == Kongponkoira on kotoisin Nyingchi- prefektuurin Kongpo-alueelta, missä sitä käytetään metsästyskoirana. 1930-luvulla tutkimusmatkailija Frederick Marshman Baileyn vaimo Irma vieraili alueella ja huomasi paikallisen rodun. Hänellä itsellään oli mukana matkalla suomenpystykorva, jonka nähdessään tiibetiläiset osoittivat sitä hämmästyneinä ja kutsuivat sitä nimellä "kong-kyi". Kiinalaiset kommunistit osallistuivat tiibetiläisten koirien joukkoteurastukseen, mutta tästä huolimatta jossain syrjäisemmillä alueilla saattaa edelleen olla jäljellä muutamia rodunedustajia. ==Lähteet== Luokka:Tiibetiläiset koirarodut Luokka:FCI:n ulkopuoliset rodut Luokka:Pystykorvat
Kiinanmetsästyskoira

Kiinanmetsästyskoira (ma-chu-gou) on sukupuuttoon kuollut kiinalainen koirarotu. == Ulkonäkö == Kiinanmetsästyskoira oli kuin vinttikoiran raskasrakenteisempi versio. Sillä oli pystyt tai puolipystyt korvat. Karvapeite oli lyhyt ja tiheä, ja selässä kulki pieni ridge. Väritys oli varjostunut tummanruskea.Morris, Desmond. Dogs - The Ultimate Dictionary of Over 1000 Dog Breeds, s. 328–329. Trafalgar Square, 2008: North Pomfret, Vermont. == Luonne ja käyttäytyminen == Rotu oli älykäs ja sillä oli hyvä hajuaisti. Metsästäessään se oli innokas ja sinnikäs, ja se työskenteli ajueissa. Se saartoi riistan ja pidätteli sitä paikallaan metsästäjän saapumiseen asti. == Alkuperä == Kiinanmetsästyskoiraa käytettiin villisian ja kauriin metsästykseen. Se kuoli sukupuuttoon 1900-luvun alussa. ==Lähteet== Luokka:Kiinalaiset koirarodut Luokka:Sukupuuttoon kuolleet koirarodut Luokka:Alkukantaiset koirat Luokka:Metsästyskoirat
Sergei Klytškov

Sergei Klytškov, oik. Lesenkov, (1889 Dubrovka, Tverin kuvernementti, Venäjän keisarikunta – 1940 Neuvostoliitto) oli neuvostoliittolainen kirjailija. Hänet vangittiin 1937, koska häntä pidettiin kulakkikirjailijana, ja hän kuoli vankileirillä. Klytškov kuuluu talonpoikaisrunoilijoihin. Hän alkoi kirjoittaa proosaa lokakuun vallankumouksen jälkeen. Romaaneissaan hän uudisti venäjän kieltä mutta häntä kuitenkin arvosteltiin romaanien vanhoillisuudesta. Hän liittyy vanhavenäläisyyteen siten, että hän pitää kaupunkeja ja teollisuutta pahan välikappaleina. Klytškovin maine palautettiin vuonna 1956 suojasään aikana, mutta hänen teoksiaan julkaistiin Neuvostoliitossa vasta vuodesta 1985 alkaen. ==Lähteet== Luokka:Neuvostoliittolaiset kirjailijat Luokka:Vuonna 1889 syntyneet Luokka:Vuonna 1940 kuolleet Luokka:Stalinin vainoissa kuolleet
Rinnakkaisyhteiskunta

Rinnakkaisyhteiskunta on jonkin yhteiskunnan sisällä oleva yhteiskunta, jossa toimivat erilaiset säännöt kuin ympäröivässä yhteiskunnassa. Rinnakkaisyhteiskunta saattaa esimerkiksi olla islamilainen, tai sitä hallitsevat ja johtavat kansalliset tai kansainväliset rikollisjengit, jotka saattavat olla tietyn suvun johtamia. Rinnakkaisyhteiskunnan johtajat valvovat yhteiskunnan sääntöjen noudattamista, ja sääntöjen rikkomisesta seuraa rangaistuksia, kuten väkivaltaisia kostoja. Poliisiylijohtaja Mikko Paateron mukaan rinnakkaisyhteiskuntia on Euroopassa syntynyt muun muassa Ruotsiin, Saksaan, Ranskaan ja Tanskaan. Esimerkiksi Ruotsin Södertäljen rinnakkaisyhteiskuntaa johtava rikollisverkosto, Södertäljen mafia, toimii muun muassa pankkina, sairaalana, vakuutusyhtiönä ja asunnonvälittäjänä. Göteborgin Angeredin kaupunginosan rinnakkaisyhteiskuntaa hallitsee libanonilaislähtöinen Ali Khanin suku. Ranskan presidentti Emmanuel Macron varoitti vuonna 2020 rinnakkaisesta yhteiskunnasta, jota maan islamistit olivat perustamassa Ranskan islamilaisiin yhteisöihin. ==Lähteet== Luokka:Alakulttuurit Luokka:Muuttoliike
Aurajoen ratasilta (Aura)

Aurajoen ratasilta on Turku–Toijala-radan teräsbetoninen holvisilta, joka ylittää Aurajoen Auran kunnassa. Silta valmistui vuonna 1924. Se on yksi rautateiden museosilloista. Betoni- ja teräsbetonisiltojen rakentaminen alkoi 1890-luvulla, jolloin Suomessa rakennettiin runsaasti rautateitä. Ensimmäiset betonisillat tehtiinkin rautateille. Raudoittamattomia holvirakenteita käytettiin yleensä vain rumpujen rakentamisessa, harvemmin pidemmillä jänneväleillä. Ilmeisesti Suomen ensimmäinen raudoittamaton holvisilta oli silloisen Helsingin satamaradan ylittänyt Mannerheimintien silta, joka valmistui vuonna 1894. Pitäjänmäen asemalle valmistui 1915 vapaalta aukoltaan yhdeksänmetrinen betoniholvisilta. Aurajoen ratasillan vapaa aukko on 26 metriä, ja se on Suomen suurin raudoittamaton betoniholvi. Holvin korkeus on 6,74 metriä, paksuus sen laessa 1,2 metriä ja kannassa kaksi metriä.. Sillan kokonaispituus on 48 metriä. == Lähteet == == Aiheesta muualla == Luokka:Suomen rautateiden museosillat Luokka:Holvisillat Luokka:Varsinais- Suomen suojellut rakennukset Luokka:Auran liikenne
Shyam Benegal

Shyam Benegal (14. joulukuuta 1934 Trimulgherry, Hyderabadin ruhtinaskunta, Brittiläinen Intia – 23. joulukuuta 2024) oli intialainen elokuvaohjaaja ja käsikirjoittaja. Neljällä ensimmäisellä elokuvallaan Ankur (1973), Nishant (1975), Manthan (1976) ja Bhumika (1977) hän oli osa uutta tyylilajia, jota on kutsuttu Intian ”uudeksi elokuvaksi” tai ”vaihtoehtoiseksi elokuvaksi”. Benegalille myönnettiin Padma Shri vuonna 1976 ja Padma Bhushan vuonna 1991. Benegalille myönnettiin intialaisen elokuvan korkein palkinto elinikäisestä saavutuksesta, Dadasaheb Phalke Award -palkinto vuodelta 2005. Hän voitti National Film Awards -palkinnon parhaasta hindinkielisestä elokuvasta seitsemän kertaa. Hänelle myönnettiin V. Shantaramin elämäntyöpalkinto Mumbain elokuvajuhlilla vuonna 2018. Intian presidentti nimitti Benegalin Rajya Sabhan jäseneksi kaudelle 2006–2012. == Yksityiselämä == Benegal oli naimisissa Nira Benegalin kanssa ja heillä on Pia-niminen tytär. == Filmografia == * Ankur (1974) * Charandas Chor (1975) * Nishant (1975) * Manthan (1976) * Bhumika (1977) * Kondura/Anugraham (1978) * Junoon (1978) * Kalyug (1981) * Arohan (1982) * Mandi (1983) * Trikaal (1985) * Susman (1987) * Antarnaad (1991) * Suraj Ka Satvan Ghoda (1993) * Mammo (1994) * Sardari Begum (1996) * The Making of the Mahatma (1996) * Samar (1999) * Hari-Bhari (2000) * Zubeidaa (2001) * Netaji Subhas Chandra Bose: The Forgotten Hero (2005) * Welcome to Sajjanpur (2008) * Poet of Politics (2010) * Well Done Abba (2010) * Bangabandhu (2022) == Lähteet == == Aiheesta muualla == * * * Luokka:Intialaiset elokuvaohjaajat Luokka:Intialaiset elokuvakäsikirjoittajat Luokka:Rajya Sabhan jäsenet Luokka:Vuonna 1934 syntyneet Luokka:Vuonna 2024 kuolleet
Erik Knudsen

Erik Knudsen tarkoittaa seuraavia: * Erik Knudsen (1922–2007), tanskalainen runoilija * Erik Knudsen (s. 1988), kanadalainen näyttelijä * Erik Knudsen, yhdysvaltalainen neurobiologi * Erik Skovgaard Knudsen, tanskalainen pyöräsuunnistaja
Goschi

Goschi on sukupuuttoon kuollut haitilais-dominikaaninen koirarotu. == Ulkonäkö == Goschi oli pienikokoinen koira, jolla oli silkkinen, untuvanpehmeä karvapeite. Väritys oli usein helakka.Morris, Desmond. Dogs - The Ultimate Dictionary of Over 1000 Dog Breeds, s. 336. Trafalgar Square, 2008: North Pomfret, Vermont. == Luonne ja käyttäytyminen == Rotua kuvailtiin "täysin mykäksi". == Alkuperä == Rotu oli todennäköisesti saapunut Hispaniolan saarelle etelästä, Etelä-Amerikan karibien mukana. Saaren alkuperäisasukkaat käyttivät sitä metsästykseen. === Viitteet === Luokka:Sukupuuttoon kuolleet koirarodut Luokka:Alkukantaiset koirat Luokka:Karibialaiset koirarodut
2018 (albumi)

2018 on Pate Mustajärven maaliskuussa 2018 julkaistu studio-albumi. == Kappaleet == # # # # # # # # # # # # # == Kokoonpano == * Pate Mustajärvi – laulu * Ari Kankaanpää – kitarat ja mandoliini * Kari Vehkaluoto – basso * Tommi Rautiainen – rummut * Eero Pekkonen – kosketinsoittimet == Vierailijat == * Jani Viitanen – kitara ("Uskotaan vielä rakkauteen”) * Samuli Sirviö – piano, urut (“Haudankaivaja”) * Joel Melasniemi – kitara (“Haudankaivaja”) * Antti Kokkola – madoliini (“Haudankaivaja”) * Otso Puolakka – sello (“Haudankaivaja”) == Grafiikka == * Kansikuva: Harri Hinkka * Graafinen suunnittelu: Kari Lahtinen * Pate -logon suunnittelu: Emilia Toivonen / Wild Tampere == Arviot == * Soundi: Levyarvio: Pate Mustajärven tavaramerkkityyli ei karise miehestä kirveelläkään – Pate on Pate niin Popedassa kuin soololevyillä Viitattu 22.11.2022. == Lähteet == * === Viitteet === Luokka:Pate Mustajärven albumit Luokka:Vuoden 2018 albumit
Mouvement du 5 juin – Rassemblement des forces patriotiques

Mouvement du 5 juin – Rassemblement des forces patriotiques (M5-RFP) on malilainen poliittinen liike, jonka järjestämät mielenosoitukset johtivat presidentti Ibrahim Boubacar Keïtan syrjäyttäneeseen vallankaappaukseen elokuussa 2020. Malin yhteiskunnallisen tyytymättömyyden taustalla ovat maan köyhyys, heikko turvallisuustilanne sekä hallinnon tehottomuus ja korruptio. Protestien laukaisijana toimivat maalis-huhtikuussa 2020 pidetyt parlamenttivaalit, jotka osoittivat maan poliittisen järjestelmän toimimattomuuden. Presidentti Keïtan ja pääministeri Boubou Cissén eroa vaatinut oppositio yhdistyi toukokuun lopussa ja järjesti ensimmäisen suuren mielenosoituksen Bamakossa 5. kesäkuuta 2020. Nimen M5-RFP ottaneen liikkeen osia olivat imaami Mahmoud Dickon johtama Coordination des mouvements, association et sympathisants (CMAS), oppositiopuolueiden muodostama Front pour le sauvegarde de la démocratie (FSD) ja kansalaisjärjestöjen yhteenliittymä Espoir Mali Koura (EMK). Liikkeen moraalisena auktoriteettina toimi mielenosoitukset koolle kutsunut Dicko. Sen strategisen komitean johtajaksi valittiin Mouvement patriotique pour le renouveau -puolueen Choguel Kokalla Maïga. Heinäkuussa 2020 protestit muuttuivat väkivaltaisiksi eivätkä Länsi- Afrikan talousyhteisön välitysyritykset tuottaneet tulosta. Maan armeija pidätti presidentti Keïtan 18. elokuuta ja ilmoitti vallan siirtyneen Assimi Goïtan johtamalle sotilaskomitealle. Oppositio oli saavuttanut tavoitteensa ja ilmoitti olevansa valmis tekemään yhteistyötä sotilaiden kanssa, jotka suunnittelivat paluuta siviilivaltaan 18 kuukautta kestävän siirtymäkauden jälkeen. Vallankaappauksen jälkeen M5-RFP menetti joukkovoimansa, ja sen mahdollisuudet vaikuttaa siirtymäkauden politiikkaan ja instituutioihin olivat vähäiset. Karismaattinen Dicko vetäytyi syrjään ja liikkeeseen jäivät lähinnä perinteiset oppositiopoliitikot, joilla ei katsota olevan kansan luottamusta. Tilanne muuttui toukokuussa 2021, kun sotilaat syrjäyttivät siirtymäkauden presidentiksi valitun Bah N’Dawin ja pääministeri Moctar Ouanen. Syntyneessä kriisissä Goïtan johtamat sotilaat etsivät M5-RFP:n tukea ja ehdottivat, että se nimeäisi uuden pääministerin. M5-RFP on tarjonnut pääministeriksi strategisen komiteansa puheenjohtajaa Choguel Maïgaa. Maaliskuussa 2024 Choguel Maïga erotettiin 5. kesäkuuta -liikkeen – Mouvement du 5 juin – Rassemblement des forces patriotiques (M5-RFP) johtajan virastaan.. ==Lähteet== Luokka:Malin puolueet
Tarumanmetsästyskoira

Tarumanmetsästyskoira on brasilialainen koirarotu. == Ulkonäkö == Tarumanmetsästyskoira on rungoltaan vinttikoiramainen. Karvapeite on lyhyt ja väritys mustavalkoinen.Morris, Desmond. Dogs - The Ultimate Dictionary of Over 1000 Dog Breeds, s. 337. Trafalgar Square, 2008: North Pomfret, Vermont. == Alkuperä == Brasilian ja Guyanan välisen raja-alueen taruma- ja wai-wai-heimot kasvattavat rotua. Sitä käytetään kaikenlaisen riistan metsästykseen. Sitä arvostetaan niin paljon, että yksilöitä vaihdetaan esimerkiksi aseisiin ja kanootteihin. Lisäksi heimojen naiset pitävät koirista erityistä huolta, tarjoten niille nukkumapaikan ja erityisruokavalion. == Lähteet == Luokka:FCI:n ulkopuoliset rodut Luokka:Alkukantaiset koirat Luokka:Brasilialaiset koirarodut
Erik Knudsen (kirjailija)

Erik Knudsen (27. maaliskuuta 1922 Slagelse, Tanska – 12. marraskuuta 2007Erik Knudsen, Den store danske päivitetty 7.5.2020, viitattu 30.5.2021 ) oli tanskalainen runoilija. Hän oli opettaja Krogerupin kansanopistossa. Knudsen aloitti 1940-luvulla symbolistina. Eksistentialismin välivaiheen jälkeen seurasi yhteiskunnallisen runouden kausi, ja hänestä tuli uusradikalismin edustaja. Siihen hänet asetti revyy Frihed – det bedste guld (1961), jossa hän arvostelee hyvinvointiyhteiskunnan kaupallisuutta ja ennakkoluuloja. Knudsenin veli oli kirjailija, kustannusjohtaja Mogens Knudsen. ==Suomennetut runot== Annikki Tähkän suomentamia runoja on julkaisussa Parnasso 1957 ; nro 7.Erik Knudsen, Luettelo suomennetuista runoista, Linkki maailman runouteen, Runotietokanta, Lahden kaupunginkirjasto. Päivitetty 17.5.2021, viitattu 30.5.2021 * Kesän luonnoskirja * Kesän luonnoskirjasta: Lasten huutoja * Kesän luonnoskirjasta: Merkintä * Kesän luonnoskirjasta: Myrsky-yö ==Lähteet== Luokka: Tanskalaiset runoilijat Luokka:Vuonna 1922 syntyneet Luokka:Vuonna 2007 kuolleet
Patagoniankoira

Patagoniankoira on sukupuuttoon kuollut chileläis-argentiinalainen koirarotu. == Ulkonäkö == Patagoniankoira oli suunnilleen kettukoiran kokoinen, mutta muistutti muutoin pienikokoista sutta. Sillä oli kärkeä kohti kapeneva kuono, pystyt korvat, hoikka runko, pitkät raajat ja tuuhea häntä. Karvapeite oli karhea ja tumma.Morris, Desmond. Dogs - The Ultimate Dictionary of Over 1000 Dog Breeds, s. 337–338. Trafalgar Square, 2008: North Pomfret, Vermont. == Luonne ja käyttäytyminen == Rotu oli energinen ja valpas. == Alkuperä == Patagonian tehuelche-intiaanit käyttivät rotua suurriistan, pääasiassa guanakon ja nandun metsästykseen. 1800-luvun loppuun mennessä se oli kuollut sukupuuttoon, tehuelchejen kulttuurin katoamisen myötä. == Lähteet == Luokka:Chileläiset koirarodut Luokka:Argentiinalaiset koirarodut Luokka:Sukupuuttoon kuolleet koirarodut Luokka:Alkukantaiset koirat